เคยดูหนังสือแนะนำร้านอร่อยรอบกรุง ก็เห็นมีร้านนมร้านนี้อยู่เหมือนกัน ก็สงสัยว่ามันจะอร่อยขนาดนั้นเลยรึและทำไมตอนกลางคืนลูกค้าถึงได้เยอะนัก วันนี้ก็เลยลองเดินเล่นๆ แถวสามแพร่งดูก็เจอร้านนมโจพอดี ตัวร้านก็จะเป็อาคาพาณิชอยู่ตรงหัวมุมพอดี ป้ายร้านใหญ่ชัดเจนมาก และมีอยู่เต็มทั่วร้านไปหมด ร้านจะมีทั้งอินดอร์และเอาท์ดอร์แล้วแต่ลูกค้าชอบ ตอนที่ไปนี่ก็ประมาณ 4โมงเย็น ที่ร้านไม่มีคนเลย นึกในใจสงสัยคนเลิกฮิตแล้วมั้ง แต่นั่งได้ไม่นานลูกค้าก็มาเยอะขึ้นจริงๆ ครับและมาเรื่อยๆ แต่ช่วงเย็นไม่ค่อยมีลูกค้านั่งทานที่ร้านเท่าไร ส่วนมากก็จะซื้อกลับบ้านไป ลูฏค้านิยมมาทานกันตอนกลางคืนมากกว่า

เมนูที่วันนี้ได้ลองก็จะเป็นจ้ำบ๊ะปังเย็นนมน้ำแดง ราคาเมนูนี้จะอยู่ที่ 40บาท เห็นในรูปมีแอปเปิลด้วยแต่ที่เอามาให้ไม่มีมีแต่เยลลี่ เลยแอบเคืองนิดหน่อย ส่วนรสชาติที่ผสมมาเราว่าอร่อยดีนะ ไม่หวานโดจนเลี่ยนและยังมีความมันของนมแทรกด้วยนิดๆ ส่วนตัวน้ำแข็งที่ใสออกมาก็ละเอียดนุ่มดี เสียดายอากาศร้อนมันเลยละลายเป็นน้ำเร็วไปหน่อย ส่วนตัวขนมปังน่าจะใช้ปังปิ้งมากกว่า ใช้ปังนึ่งมันดูแหยะๆ เละๆ ปนไปกะน้ำแข็ง ไม่ค่อยได้รับรู้เท่าไรเลยว่ากินหนมปังไปด้วยแล้ว อีกเมนูที่ได้ลองสั่งคือ ชานมร้อนเพื่อมากินคู่กะปังเย็น แก้วละ 25บาท เอามาเสริฟแล้วก็ธรรมดา คาดคะเนด้วยสายตาว่าน่าจะหวานมากแน่ๆ แต่พอได้ชิมจริงๆ กลับผิดคาด รสชาติหวานไม่มากออกมันนมสดนิดๆ และจะมีรสขมนิดๆของชาโดดออกมามากกว่ารสอื่นๆ รสชาติอย่างนี้ทำให้ทานของหวานสบายๆ ช่วยตัดความเลี่ยนของรสหวานได้เป็นอย่างดี ทำให้ทานปังเย็นได้ลื่นขึ้นไปอีก
